
Број: 03-26/25
Датум: 26.12.2025. године

На основу члана 3.2. тачка (2) Изборног закона БиХ („Службени гласник БиХ“, број 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24), којим је прописано да Изводи из Централног бирачког списка објављују два пута годишње у неизборној години, ГИК Теслић предузима потребне активности.
ПЛАН
ИЗЛАГАЊА ПРИВРЕМЕНОГ БИРАЧКОГ СПИСКА


У сврху обавјештавања јавности, расељених лица, избјеглица, односно свих заинтересованих грађана Градска изборна комисија Теслић ставља на јавни увид извод из Привременог бирачког списка, у периоду од  26.12.2025. до 26.01.2026. године, а како би омогућили увид јавности у податке из Централног бирачког списка. Грађани могу извршити њихову исправку или промјену бирачке опције код надлежног органа (центра за бирачки списак).

Централна изборна комисија  БиХ на основу члана 3.1. тачка (4) и тачка (5) Изборног закона БиХ донијела Правилник о допунама Правилника о употреби и изради Извода из централног бирачког списка број: 05-1-02-2-578-2/24, којим је прописано сљедеће:
· Изборне комисије основне изборне јединице у БиХ дужне су изложити изводе из Централног бирачког списка, како би држављани са бирачким правом имали приступ истим и могли провјерити и извршити исправку или допуну својих података, или проверити бирачку опцију код надлежног органа.
· Уз саопштење се објављује и водич за пријаву података о умрлим особама у подацима  привременог/централног бирачког списка
У складу са наваденим Градска изборна комисија Теслић ће предузети сљедеће мјере:

· У Центру за бирачки списак (у згради Скупштине града) изложити извод из Привременог бирачког списка за цијело подручје града Теслић, односно у згради Градске  управе  Теслић у канцеларији бр. 27 (телефон: 053/411-532);
· У три мјесне канцеларије Градске управе општине Теслић (Чечава, Прибинић и Блатница) на терену обезбиједити копије дијелова извода из  Привременог бирачког списка (на усб-у)  за подручја које покривају те канцеларије и такође обезбиједити јавни увид у тим канцеларијама;
· Информације о излагању на увид извода из Привременог бирачког списка, објавићемо на званичној веб страници града;
· У свим мјесним канцеларијама на терену и у Центру за бирачки списак биће омогућено да се и путем телефона провјере подаци из извода  Привременог бирачког списка;
· Изборна комисија ће путем званичне интернет странице, локалних медија, као и на други погодан начин обавијестити бираче о плану излагања Привременог бирачког списка.
· Информацију о излагању извода из Привременог бирачког списка послаћемо и на адресе невладиних организација која се баве проблематиком избјеглих и расељених лица, са напоменом да до 26.1.2026. године та лица могу приступити у Центар за бирачки списак ради промјене бирачке опције; 
· Сви подаци о примједбама на Привремени бирачки списак, биће обједињени у Центру за бирачки списак у јединственом извјештају, који ће разматрати Градска  изборна комисија одмах по завршетку увида.

                                                                                                                                     
ДОСТАВЉЕНО:                              	       	         ПРЕДСЈЕДНИК ГИК ТЕСЛИЋ
1) Централна изборна комисија,                                         Биљана Божић
2) Центар за бирачки списак, 
3) Архива ГИК Теслић,
4) Градској  управи Теслић
5) Локални медији
6) Невладине организације

